ai4bharat/Pralekha huggingface dataset:
صحت اور خاندانی بہبود کی وزارت
رکاوٹوں کو دور کرنے سے زیادہ تعداد میں کووڈ-19ٹیسٹنگ کیلئے راستہ ہموار ہوا ہے
اب نجی نجی پیشہ ور طبیب بھی کووڈ-19ٹیسٹ کی صلاح دے سکتے ہیں
کووڈ-19 ٹیسٹ کی کُل تعداد جل ہی ایک کروڑ ہو جائے گی
نئی دہلی،3جولائی ، 2020،ملک کووڈ-19 کے لئے ٹیسٹ کئے جا رہے لوگوں کی کُل تعداد جلد ہی ایک کروڑ ہو جائے گی۔
یہ حکومت ہند کے ذریعےتمام رکاوٹوں کودور کرنے کی وجہ سے ممکن ہو پایا ہے۔ مرکزی حکومت نے مختلف اقدامات کئے ہیں، جس سےزیادہ تعداد میں کووڈ-19 ٹیسٹ کرنے کا راستہ صاف ہوا ہے۔
اب تک، ڈئگناسٹک ٹیسٹنگ نیٹ ورک کے توسط سے 90،56،173 ٹیسٹ کئے گئے ہیں اور اس نیٹ ورک کو تیزی سے وسعت دی جا رہی ہے۔ اب ملک میں 1065ٹیسٹنگ تجربہ گاہیں ہیں، جن میں 768 پبلک سیکٹر میں اور 297پرائیویٹ تجربہ گاہیں ہیں۔ یومیہ ٹیسٹ کرنے کی صلاحیت میں بھی تیزی سے اضافہ ہو رہا ہے۔ کل، کووڈ-19 کے لئے 2،29،588لوگوں کا ٹیسٹ کیاگیا۔
مرکزی حکومت کی طرف سے اعلان کئے گئے ایک اہم قدم کے توسط سے، کووڈ-19 ٹیسٹ اب کسی بھی اندراج شدہ پیشہ ور طبیب کی صلاح سے، سے کیا جا سکتا ہے اور اس کے لئے خصوصی طور سے سرکاری ڈاکٹر ہونا ضروری نہیں ہے۔ مرکز نے ریاستوں ؍ مرکز کے زیر انتظام علاقوں کو پرائیویٹ ڈاکٹروں سمیت سبھی اہل ڈاکٹروں کو جلد از جلد ٹیسٹ کی سہولت دینے کے لئے فوری اقدامات کرنے کی صلاح دی تاکہ آئی سی ایم آر کے رہنما اصولوں کے مطابق ٹیسٹ کے لئے شرائط کو پورا کرنے والے کسی بھی شخص کا کووڈ ٹیسٹ کیا جا سکے۔
جانچ-پتہ لگانا-علاج ، عالمگیر وبا کا جلد پتہ لگانے اورقابو پانے کے لئے کلیدی حکمت عملی ہے۔ مرکز نے ریاستوں ؍ مرکز کے زیر انتظام ریاستوں کو ریاست ؍ مرکز کے زیر انتظام ریاستوں کے سبھی کووڈ-19کی جانچ کرنے والی تجربہ گاہوں کو بھرپور طریقے سے استعمال کو یقینی بنانے کے لئے ہر ممکن اقدامات کرنے کی صلاح دی ہے۔ اس سے سبھی تجربہ گاہوں، بالخصوص پرائیویٹ تجربہ گاہوں کی صلاحیت کو مکمل استعمال کیا جا سکے گا۔ اس طرح سے لوگ زیادہ مستفید ہو سکیں گے۔
ایک دور رس اقدام کے توسط سے، آئی سی ایم آر نے مضبوطی سے سفارش کی ہے کہ تجربہ گاہوں کو آئی سی ایم آر رہنما اصولوں کے مطابق کسی بھی شخص کا ٹیسٹ کرنے کے لئے آزاد ہونا چاہئے اور ریاستی افسران کو کسی شخص پر ٹیسٹ سے متعلق روک نہیں لگانی چاہئے، کیونکہ ابتدائی جانچ ، وائرس پر قابو پانے اور زندگی بچانے میں مدد کرے گا۔
حکومت ہند نے ریاستوں سے آر ٹی-پی سی آر کے ساتھ ریپڈ اینٹی جین پوائنٹ -آف –کیئر ٹیسٹ کا استعمال کر کے بڑے پیمانے پر ٹیسٹ کرنے کی اپیل کی ہے، جو کووڈ-19 کے خاتمے کے لئے بہت اہم ہے۔ ریپڈ اینٹیجن ٹیسٹ فوری، آسان و محفوظ ہے اور اسے آئی سی ایم آر کے ذریعےمقرر کردہ شرائط کے مطابق حدبندی والے علاقوں کے ساتھ ساتھ اسپتالوں میں کیا جا سکتا ہے۔ آئی سی ایم آر نے اِس کی توثیق کی ہے۔ ایسے کٹوں سے شہریوں کو زیادہ متبادل دستیاب ہوں گے۔
مرکز نے ریاستوں ؍ مرکز کے زیر انتظام ریاستوں سے کہا ہے کہ وہ ٹیسٹ کیمپوں کا اہتمام کر کے اور موبائل وین وغیرہ کا استعمال کر کے ایک مہم کی شکل میں وسیع پیمانے پر ٹیسٹ کی سہولت فراہم کریں۔ ایسے خطوں میں، جہاں کووڈ-19 معاملوں کی تعداد زیادہ ہے، وہاں ٹیسٹ کی سہولت گھر پر ہی دستیاب کرائی جانی چاہئے۔ اس سے علامت والے سبھی لوگوں اور ان کے رابطے میں آئے لوگوں کے نمونے لئے جا سکیں گے اور ریپڈ اینٹیجن ٹیسٹ کا استعمال کر کے اُن نمونوں کا ٹیسٹ کیا جا سکے گا۔
۔۔۔۔۔۔۔۔۔۔۔
م ن۔ ۔ک ا۔
U-3677
(
صحت اور خاندانی بہبود کی وزارت
حکومت ہندنے ریاستوں اور مرکز کے زیر انتظام علاقوں کو اب تک17 کروڑ 56 لاکھ سے زیادہ ویکسین کی خوراک بالکل مفت فراہم کرائی ہیں
ریاستوں اور مرکز کے زیر انتظام علاقوں کے پاس اب بھی 72لاکھ سے زیادہ ٹیکے لگائے جانے کے لئے دستیاب ہیں
آئندہ تین دنوں میں ریاستوں و مرکز کے زیر انتظام علاقوں کو ان کے علاوہ مزید 46 لاکھ سے زیادہ ٹیکے فراہم کرائے جائیں گے
نئی دلّی ،09 مئی، 2021/
حکومت ہند کے ذریعے عالمی وبا کی روک تھام اور اس سے نمٹنے کے لئے پانچ نکاتی حکمت عملی کوایک لازمی جزو کی حیثیت حاصل ہے۔
کووڈ-19 کی ٹیکہ کاری کی اصلاح شدہ اور تیز رفتار تیسرے مرحلے کی حکمت عملی کا نفاذ ملک بھر میں یکم مئی 2021سے شروع کردیا گیا ہے۔ اس مرحلے کے تحت نئی عمر کےمستحق افراد کے لئے اندراج کا عمل 28 اپریل سے شروع ہوچکا ہے۔امکانی مستفدین از خود کوون پورٹل  یا آروگیہ سیتو ایپ کے ذریعے اپنا اندراج کراسکتے ہیں۔
حکومت ہند نے ریاستوں/ مرکز کے زیر انتظام علاقوں کو اب تک17.56 کروڑسے زیادہ  ٹیکے مفت فراہم کرائے ہیں۔ ان میں سے ضائع ہونے والے ٹیکوں سمیت مجموعی طور پر16,83,78,796 ٹیکے استعمال میں لائے جاچکے ہیں۔
ریاستوں اور مرکز کے زیر انتظام علاقوں کے پاس اب بھی کووڈ سے بچاؤ کے72 لاکھ سےزیادہ  ٹیکے لگائے جانے کے لئے دستیاب ہیں۔ منفی بیلنس والی ریاستیں فراہم کئے گئے ٹیکوں کے مقابلے زیادہ کھپت  دکھا رہی ہیں، کیونکہ انھوں نے مسلح فورسز کو سپلائی کئے گئے ٹیکوں کو شامل نہیں کیا ہے۔
اس کے علاوہ ریاستوں و مرکز کے زیر انتظام علاقوں کو آئندہ تین دنوں میں مزید46 لاکھ سے زیادہ  ٹیکےفراہم کرائے جائیں گے۔
سٹرک ٹرانسپورٹ اور شاہراہوں کی وزارت
سڑک ٹرانسپورٹ اور شاہراہوں کی وزارت نے فاسٹ ٹیگ کے ذریعہ فیس کی ڈیجیٹل اور آئی ٹی پر مبنی ادائیگی کوفروغ دینے کےلئے نوٹی فکیشن جاری کیا؛ یکم جنوری 2021 سے تمام چار پہیہ گاڑیوں کے لئے فاسٹ ٹیگ ضروری ہوگا
نئی دہلی، 7 نومبر 2020، سڑک ٹرانسپورٹ اور شاہراہوں کی مرکزی وزارت نے سی ایم وی آر 1989 میں ترمیم کے ذریعہ یکم دسمبر 2017 سےقبل فروخت کی گئیں پرانی گاڑیوں یعنی این اور ایم زمرے کے موٹر وہیکلز  سمیت یکم جنوری 2021 تک فاسٹ ٹیگ کو ضروری بنانے کےلئے نوٹی فکیشن جاری کیا ہے۔
وزارت نے اس سلسلے میں نوٹی فکیشنجی ایس آر 690  بتاریخ 6 نومبر 2020 جاری کیا ہے۔
سنٹرل موٹر ہیکلز رولز 1989 کے مطابق یکم دسمبر 2017 سے فاسٹ ٹیگ تمام نئی چار پہیہ گاڑیوں کے رجسٹریشن کے لئے ضروری قرار دیا گیا تھا اور یہ وہیکلز مینوفیکچرر یا ان کے ڈیلروں کے ذریعہ سپلائی کیا جارہا ہے۔ اب یہ بھی ضروری قرار دیا گیا ہے کہ ٹرانسپورٹ وہیکلز کے لئے فاسٹ ٹیگ کے فٹمنٹ کے بعد ہی ، فٹمنٹ سرٹی فکیٹ کا رینیول کیا جائے گا۔
یہ بھی ضروری قرار دیا گیا ہے کہ فارم 51  میں ایک ترمیم کے ذریعہ نیا تھرڈ پارٹی بیمہ حاصل کرنےکے لئے ایک ویلیڈ فاسٹ ٹیگ ضروری ہوگا۔ فارم 51 میں فاسٹ ٹیگ آئی ڈی کی تفصیلات درج کی جائیں گی۔ یہ قانون یکم اپریل 2021 سے نافذ ہوگا۔
قابل توجہ ہے کہ یہ نوٹی فکیشن صرف الیکٹرونک طریقے سے ٹول پلازہ پر 100 فیصد فیس کی ادائیگی کو یقینی بنانے کے لئے ایک بڑا قدم ہوگا اور اس طرح ٹول پلازہ سے گاڑیاں بغیر رکے گزر سکیں گی۔ اس سے ٹول پلازہ پر وقت کی بچت بھی ہوگی اور ایندھن بھی بچے گا۔
اس بات کو یقینی بنانے کے لئے بھی اقدامات کئے جارہے ہیں کہ فاسٹ ٹیگ کو کئی چینلوں پر دستیاب کرایا جائے۔ انہیں آن لائن میکانزم کے ساتھ مقامات پر بھی دستیاب کرایا جائے گا تاکہ شہری اپنی سہولت کے مطابق آئندہ دو ماہ کے اندر انہیں اپنی گاڑیوں پر لگا سکیں۔
۔۔۔۔۔۔۔۔۔۔۔
م ن۔ا گ۔ن ا۔
U-7063
(Visitor Counter : 192
صحت اور خاندانی بہبود کی وزارت
ہندوستان کی کووڈ-19 ٹیکہ کاری کا مجموعی احاطہ 172.95 کروڑ سے تجاوز کرگیا ہے
گذشتہ 24 گھنٹوں میں 11.66لاکھ سے زیادہ کووڈ سے بچاؤ کے ٹیکے لگائے گئے
صحتیابی کی شرح اس وقت97.68فیصد ہے
گذشتہ 24 گھنٹوں میں 34,113 نئے معاملات کی رپورٹ موصول ہوئی ہے
ہندوستان میں فعال معاملات کی تعداد اس وقت 4,78,882 ہے
ہفتہ وار مثبت معاملات کی شرح اس وقت 3.99 فیصد ہے
آج صبح 7 بجے کی عبوری رپورٹ کے مطابق گذشتہ 24 گھنٹوں میں 11.66 لاکھ سے زیادہ  کووڈ سے بچاؤ کے ٹیکے لگائے گئے جس کے ساتھ ہی ہندوستان میں کووڈ-19 سے بچاؤ کے ٹیکہ کاری کی تعداد 172.95 کروڑ سے تجاوز کر گئی ہے۔
یہ کامیابی 1,93,87,689 اجلاسوں کے ذریعے حاصل کی گئی۔ آج صبح 7 بجے تک کی عبوری رپورٹ کے مطابق مجموعی اعداد کی تفصیل میں شامل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,03,99,496
|
|
دوسری خوراک
|
|
99,32,762
|
|
احتیاطی خوراک
|
|
38,86,601
|
|
صف اول کے کارکنان
|
|
پہلی خوراک
|
|
1,84,05,359
|
|
دوسری خوراک
|
|
1,73,79,327
|
|
احتیاطی خوراک
|
|
54,08,921
|
|
15 سے 18 برس کی عمر کے گروپ کے افراد
|
|
پہلی خوراک
|
|
5,21,32,053
|
|
دوسری خوراک
|
|
1,50,14,801
|
|
18 سے44 برس کی عمر کے گروپ کے افراد
|
|
پہلی خوراک
|
|
54,82,43,614
|
|
دوسری خوراک
|
|
42,86,53,644
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,16,66,665
|
|
دوسری خوراک
|
|
17,64,04,564
|
|
60 سال سے زیادہ عمر کے افراد
|
|
پہلی خوراک
|
|
12,59,18631
|
|
دوسری خوراک
|
|
10,99,07,449
|
|
احتیاطی خوراک
|
|
80,33,603
|
|
احتیاطی خوراک
|
|
1,73,29,125
|
|
کل تعداد
|
|
1,72,95,87,490
پچھلے 24 گھنٹوں میں 91930 مریض شفایاب ہوئے ہیں اور شفایاب ہونے والے مریضوں  کی مجموعی تعداد اس وقت  ہے۔
اس کے ساتھ ساتھ ہندوستان میں ریکوری کی شرح 97.68 فیصد ہے۔
گذشتہ گھنٹے میں 34,113 نئے معاملات کی رپورٹ موصول ہوئی ہے۔
ہندوستان میں ایکٹیو معاملات کی مجموعی تعداد اس وقت 7,78,882 ہے۔ مجموعی معاملات ملک کے مجموعی پوزیٹیو معاملات کا 1.12 فیصد ہے۔
ٹیسٹنگ کی صلاحیت ملک بھر میں مسلسل توسیع پا رہی ہے۔ گذشتہ 24 گھنٹوں میں مجموعی طور پر 1067908 ٹیسٹ کئے گئے۔ ہندوستان میں ابھی تک مجموعی طور پر 75.18 کروڑ  ٹیسٹ کئے جاچکے ہیں۔
ایک جانب جب کہ ملک بھر میں ٹیسٹنگ کی صلاحیت کو وسعت دی جارہی ہے، تو ملک میں ہفتہ وار پوزیٹیویٹی کی شرح اس وقت 3.99 فیصد اور روزانہ کی پوزیٹیویٹی کی شرح 3.19 فیصد کی رپورٹ موصول ہوئی ہے۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 218.77 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 1,70,034 ٹیکے لگائے گئے۔
ہندوستان میں سردست زیر علاج مریضوں کی تعداد 36,126 ہے۔
فی الحال زیر علاج مریضوں کی شرح 0.08 فیصد ہے۔
سردست ملک میں شفایابی کی شرح 98.73 فیصد ہے۔
گزشتہ 24 گھنٹوں کے دوران4,301,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,40,32,671 ہوگئی ہے۔
پچھلے 24 گھنٹوں کے دوران 3,011 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((2.23 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 89.57 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 1,34,894 ٹیسٹ کئے گئے۔
ماحولیات، جنگلات اور موسمیاتی تبدیلی کی وزارت
حکومت نے ملک بھر میں انسانوں اور جنگلی جانوروں میں تصادم کے بندوبست کیلئے ایڈوائزری کو منظوری دی
وائلڈ لائف  کے نیشنل بورڈ کی قائمہ کمیٹی نے 5؍جنوری کو منعقداپنی میٹنگ میں ملک بھر میں انسانوں اور جنگلی جانوروں کےدرمیان جاری تصادم کے بندوبست کے لئے ایڈوائزری کو منظوری دی ہے۔ یہ ایڈوائزری انسان اور اورجنگلی جانوروں کےدرمیان جاری تصادم کی صورتحال سے نمٹنے کے لئے ریاستوں اور مرکز کے زیر انتظام علاقوں کے لئے اہم تجاویز پیش کرتی ہے اور تیزی سے بین محکمہ جاتی مربوط اور مؤثر کارروائیاں چاہتی ہے۔
ایڈوائزری میں مسائل پیدا کرنے والے جنگلی جانوروں سےنمٹنے میں گرام پنچایتوں کوبااختیار بنانے کی بات کہی گئی ہے۔ جنگلی جانوروں کے تحفظ کے قانون 1972 کی دفعہ-11،  کے مطابق انسان اور جنگلی جانوروں کے درمیان تصادم کی وجہ سے ہونے والے فصلوں کو نقصان کے نتیجے میں فصل معاوضے کے لئے پردھان منتری فصل بیمہ یوجنا کے تحت اور جنگلاتی علاقوں کے اندر چارے اور آبی وسائل بڑھانے کے لئے کچھ اہم اقدامات تجویز کئے گئے ہیں تاکہ انسانوں اورجنگلی جانوروں کے درمیان تصادم کو کم کیا جا سکے۔
ایڈوائزری میں مقامی ؍ ریاستی سطح پر بین محکمہ جاتی کمیٹیوں کی تشکیل کی بھی تجویز رکھی گئی ہے۔ اس کے علاوہ اَرلی وارننگ سسٹم کو اپنانا، ٹول فِری ہاٹ لائن نمبروں کے ساتھ سرکل وائز کنٹرو ل روم بیریئر کی تشکیل کی بھی تجویز رکھی گئی ہے، جو24 گھنٹے ساتوں دن کی بنیاد پر آپریٹ کئے جا سکتے ہیں۔
میٹنگ کے دوران جن دیگر اہم تجاویز کو منظوری دی گئی، اُن میں راجستھان اور گجرات کے کچھ حصوں میں پائی جانے والی ایک اوسط سائز کی جنگلی بلی شامل ہے، جو معدوم ہونے والے جانوروں کی فہرست میں شامل ہے، جسے بچانے کی کوششوں میں شامل کیا گیاہے اور اس کے لئے مالی تعاون دیا گی اہے۔ اس وقت 22 ایسے جنگلی جانوروں کی قسمیں ہیں، جنہیں معدوم ہونے والے جانوروں کے ریکوری پروگرام میں شامل کیا گیا ہے۔
میٹنگ کے دوران قائمہ کمیٹی نے کچھ اقدامات کے ساتھ تلنگانہ کے مولوگو ضلعے میں جام پنوگو اور موٹلاگنڈم کے درمیان اورجام پنوگو، گووندراؤپور کے موتھاپور کے درمیان سڑک کی تعمیر کی بھی سفارش کی گئ ہے۔ قائمہ کمیٹی نے وائلڈ لائف انسٹی ٹیوٹ آف انڈیا، دہرادون کی جانب سے کئے گئے مشورے پر کچھ تخیفی اقدامات کے ساتھ کرناٹک کے ساؤتھ ویسٹرن ریلوے کی ٹینائی گھاٹ-کاسٹرلاک-کارنازول ریلوے کو ڈبل کرنے کی بھی سفارش کی ہے۔
میٹنگ میں جو دیگر فیصلے کئے گئے ان میں کچھ تخفیفی اقدامات کے ساتھ نیشنل سریو نہر پریوجنا کے تحت اترپردیش کے بلرامپور ضلعے میں مدھروا، ٹھاکرپور، جام دھر اور سوگاؤ، گاؤوں میں پانی کی سپلائی اور آبپاشی کی سہولت بڑھانے کے مقصد سے ایک پُل اور جھیل کی تعمیر شامل ہے اور کچھ تخفیفی اقدامات کے ساتھ تھانے ضلعے میں واشی، نوی ممبئی میں مربوط بس ٹرمنس کے ساتھ ساتھ کمرشیئل کمپلیکس کی تعمیر کی بھی سفارش کی گئی ہے۔
وزارت دفاع
آئیڈیکس پہل
رکشا راجیہ منتری جناب اجے بھٹ نے یکم اپریل 2022 کو لوک سبھا میں جناب انوراگ شرما کو ایک تحریری جواب میں بتایا کہ انوویشنز فار ڈیفنس ایکسیلنس  فریم ورک حکومت نے ایم ایس ایم ایز، اسٹارٹ اپس، انفرادی اختراع کاروں، آر اینڈ ڈی انسٹی ٹیوٹ اور تعلیمی ادارے سمیت صنعتوں کی شمولیت سے دفاعی اور ایرو اسپیس سیکٹر میں اختراعات اور ٹیکنالوجی کی ترقی کو فروغ دینے اور خود کفیلی کو فروغ دینے کے مقصد سے سے شروع کیا تھا۔ حکومت نے سال 2021-22 سے 2025-26 تک کے آئندہ 5 برسوں کے لیے 498.78 کروڑ روپے کی بجٹ امداد کے ساتھ آئیڈیکس کے لئے مرکزی شعبے کی ایک اسکیم منظور کی ہے۔ اس اسکیم کا مقصد تقریباً 300 اسٹارٹ اپ/ ایم ایس ایم ایز / انفرادی اختراع کاروں اور تقریباً 20 پارٹنر انکیوبیٹرز کو ڈیفنس انوویشن آرگنائزیشن  کے ذریعے مالی امداد فراہم کرانا ہے۔ رواں مالی سال 2021-2022 کے لیے حکومت نے آئیڈیکس۔- ڈی آئی او کے لئے 45 کروڑ روپے جاری کیے ہیں۔
حکومت ملک میں دفاعی شعبے میں تعاون کرنے اور ایرو اسپیس سیٹ اپ تیار کرنے کے لئے قابل قدر گرانٹس ، مختلف سرکاری ایجنسیوں کے ساتھ دستیاب ٹیسٹ سہولیات/انفراسٹرکچر تک آسان اور تیز رفتار رسائی فراہم کراتے ہوئے کام کاج کے آسان طریقہ کار اور کم سے کم دستاویزی کارروائی کے ساتھ ملک تخلیق اور اختراع کرنے اور حصولیابی کی سہولت فراہم کراتے ہوئے اسٹارٹ اپس کی حوصلہ افزائی کرتی ہے اور اس طرح پورے ماحول کو ان کے موافق بناتی ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U-3651
(Visitor Counter : 70
شہری ہوابازی کی وزارت
ہردیپ ایس پوری جائزہ لینے کے لئے دربھنگہ اور دیو گھر ہوائی اڈوں کا دورہ کریں گے
ایئرپورٹ سیاحت کو فروغ دیں گے اور روزگار پیدا کریں گے
اس سے علاقائی کنکٹی وٹی کو زبردست فروغ ملے گا
نئی دہلی، 10 ستمبر 2020، شہری ہوابازی کے وزیر مملکت  جناب ہردیپ سنگھ پوری 12 ستمبر 2020 کو در بھنگہ اور دیوگھر ہوائی اڈوں کا جائزہ لینے کے لئے بالترتیب بہار اور جھارکھنڈ ریاستوں کو دورہ کریں گے۔ ایئر پورٹ اتھارٹی آف انڈیا ان ہوائی کو تیار کررہی ہے۔ ان ہوائی اڈوں کے شروع ہونے سے خطے کی کنکٹی میں بہتری آئے گی۔ اس کے علاوہ اس سے مقامی سیاحت کو تحریک ملے گی اور خطے میں روزگار پیدا ہوں گے۔ کنکٹی وٹی اور اقتصادی سرگرمی میں اضافہ کرتے ہوئے یہ ہوائی اڈے ان خطوں کے عوام کے مجموعی اقتصادی فروغ میں تعاون کریں گے۔ حال ہی میں جناب پوری نے اترپردیش میں کشی نگر ہوائی اڈے کا دورہ کیا ہے۔ انہوں نے ہوائی اڈے کے کام کاج کا جائزہ لیا اور شہری ہوابازی کے بنیادی ڈھانچے اور کنکٹی وٹی سے متعلق معاملات پر اترپردیش کے وزیراعلی جناب یوگی آدتیہ ناتھ سے مثبت بات چیت کی۔
دربھنگہ ہوائی اڈہ
ایئرپورٹ اتھارٹی آف انڈیا  علاقائی کنکٹی وٹی اسکیم کے تحت دلی، ممبئی اور بنگلورو کے لئے شہری پروازیں شروع کرنے کے لئے دربھنگہ میں سول انکلیو تیار کررہی ہے۔اس سلسلے میں 1400 مربع میٹر کے رقبے میں ایئر پورٹ کی انٹریم ٹرمنل بلڈنگ کی تعمیر کا کام مکمل ہوچکا ہے۔ اس ٹرمنل بلڈنگ میں مسافروں کی بھیڑ بھاڑ کے وقت میں مسافروں کے لئے تمام ضروری سہولتوں کے ساتھ 100 مسافروں کو ہینڈل کرنے کی صلاحیت والے 6 چیکنگ کاؤنٹر ہیں۔ بوئنگ 800۔737 ٹائپ طیارے کے لئے موزوں رن وے تیار کرنے ، منسلکہ ٹیکسی وے اور کنکٹنگ روڈ کے ساتھ نئے اپرن کی تعمیر کا کام زور و شور سے چل رہا ہے اور جلد ہی ہوائی اڈہ کام کاج کے لئے تیار ہوگا۔
دربھنگہ ہوائی اڈے کا تعلق آئی اے ایف سے ہے اور اے اے آئی کو انٹریم سول انکلیو تیار کرنے کے لئے زمین سونپ دی گئی ہے۔ اس کام میں متعلق کار پارک کی سہولتوں ، کنٹکٹنگ روڈ نیٹ ورک، متعلقہ طیاروں کے لئے رن وے اور ڈس پرسل ایریا کو مضبوط کرنے اور لنک ٹیکسی ٹریک کی تعمیر کے ساتھ 92 کروڑ روپے کی لاگت سے پری فیب ٹرمینل بلڈنگ کی تعمیر شامل ہے۔دربھنگہ میں انٹریم سول انکلیو کے لئے سنگ بنیاد 24 دسمبر 2018 کو رکھا گیا تھا۔
دیو گھر ہوائی اڈہ
جھارکھنڈ میں دیو گھر ہوائی اڈہ ڈی آر ڈی او اور ریاستی حکومت کے تعاون سے اے اے آئی کے ذریعہ تیار کیا جارہا ہے۔ 401.34 کروڑ روپے کی پروجیکٹ لاگت سے تیار کیا جانے والا ہوائی اڈہ زیر تعمیر ہے اور بہت جلد ہی مکمل ہوجائے گا۔ یہ ہوائی اڈہ 653.75 ایکڑ کے رقبے میں پھیلا ہے اور 4000 مربع میٹر کے رقبے میں ا س کی ٹرمنل بلڈنگ تعمیر کی جارہی ہے۔ 2500 میٹر لمبے رن وے کے ساتھ یہ ہوائی اڈہ ایئر بس 320 قسم کے طیارے چلانے کے لئے موزوں ہوگا۔ ماحول دوست آرکیٹیکچرل ڈیزائن اور جدید ترین مسافر سہولتوں کے ساتھ ٹرمنل بلڈنگ ایک کمپوزٹ اسٹریکچر ہوگی جس کے لئے بید ناتھ مندر کے شکھروں سے تحریک حاصل کی گئی ہے۔
وزیراعظم جناب نریندر مودی نے 25 مئی 2018 کو سندری جھارکھنڈ میں ایک تقریب میں ویڈیو لنک کے ذریعہ دیو گھر ہوائی اڈہ تیار کئے جانے کے لئے سنگ بنیاد رکھا تھا۔ رانچی کے بعد دیو گھر جھارکھنڈ کا دوسرا ہوائی اڈہ ہے۔
۔۔۔۔۔۔۔۔۔۔۔
م ن۔ ا گ۔ن ا۔
U-5253
(Visitor Counter : 116
وزارات ثقافت
دارجلنگ میں شاندار ثقافتی پیشکشوں کے ساتھ تین روزہ راشٹریہ سنسکرتی مہوتسو اختتام پذیر
نئی دہلی، 25؍فروری/دارجلنگ کے راج بھون میں کل 11ویں راشٹریہ سنسکرتی مہوتسو -2021 کا شاندار طریقہ سے اختتام ہوا ۔ اس تین روزہ تقریب کے اختتام کے موقع پر مغربی بنگال کے گورنر جناب جگدیپ دھنکھڑ ، دارجلنگ کے رکن پارلیمان اور اسمبلی کے رکن اختتامی تقریب میں موجود تھے ۔
اس موقع پر گور نر نے دار جلنگ کے راج بھون میں پہلی مرتبہ منعقد کیے گیے اس شاندار پروگرام کے لیے وزارت ثقافت کے تمام افسران ، کاریگروں، فنکاروں اور منتظمین کی کوششوں کی ستائش کی۔
اس دوران، منعقدہ پیشکشوں کے علاوہ دارجلنگ میں لوگوں نے گزشتہ دنوںسات زونل کلچرل سینٹرز کے دستکاروں کے ذریعہ لگائے جانے والے اسٹالوں کا دورہ کیا۔اس موقع پر مشہور باؤل گلوکاروں انوتم داس باؤل نےاپنے فن کا مظاہرہ کیا۔ کون کوٹی بوڈو کرسٹی افت کے ذریعہ منعقدہ بوڈو ثقافتی رقص اور مشترکہ کلاکار منچ کے ذریعہ کیا گیا یاک رقص بھی کچھ دیگر دلچسپیاں رہیں۔اس کے علاوہ سمسکرتیکی شرییاسکر کی لکھی ہوئی ‘ویدھا’ کتھک کوریوگرافی اور منتر کے ذریعہ ، فینالےاور نیپالی راک بینڈ نے مقامی سامعین کو محظوظ کیا۔
ایک بہت بڑا مجمع تھا جس نے پروگرام کا مشاہدہ کیا اور لطف اٹھایا۔ وزیٹرس نے کرافٹ اسٹال کا دورہ کیا ، کاریگروں سے بات چیت کی اور متعدد مصنوعات کی خریداری کی۔ سامعین نے تخلیقی ماحول سے بھی لطف اٹھایا اور تمام فنکارانہ تنصیبات کے ساتھ تصاویر کھنچوائیں۔
مرکزی وزیر مملکت برائے ثقافت و سیاحت  شری پرہلاد سنگھ پٹیل نے 22 فروری 2021 کو دارجیلنگ میں تین روزہ مہوتسوو کا افتتاح کیا۔ انہوں نے نوجوانوں کے لئے ثقافت کی اہمیت کو اجاگر کیا اور دیہی علاقوں سمیت مختلف علاقوں کے نوجوان فنکاروں کے لیے کیسے فائدہ مند ہو سکتا ہے۔
وزارت ثقافت کا پرچم بردار میلہ راشٹریہ سنسکریتی مہوتسو 2015 سے منظم کیا جارہا ہے جس میں سات زونل کلچر مراکز کی فعال شرکت ہے اور وہ ہندوستان کی متحرک ثقافت کو آڈیٹوریا اور گیلریوں تک محدود رکھنے کے بجائے عوام تک لے جانے کے لئے اہم کردار ادا کررہے ہیں۔ یہ نمائش ‘‘ایک بھارت سر یشٹھ بھارت’’ میں اہم کردار رہا ہے ۔ایک ریاست کے لوک اور قبائلی فن ، رقص ، موسیقی ، کھانا اور ثقافت دوسری ریاستوں میں "ایک ہندوستان شریشٹھ بھارت" کے فروغ پزیر مقصد کو تقویت بخشتے ہیں اور اسی کے ساتھ ہی فنکاروں اور کاریگروں کو اپنی روزی روٹی کے لئے ایک موثر پلیٹ فارم مہیا کرتے ہیں۔ اس سے قبل مختلف ریاستوں اور شہروں جیسے دہلی ، وارانسی ، بنگلورو ، تونگ ، گجرات ، کرناٹک ، ٹیہری اور مدھیہ پردیش میں نومبر ، 2015 سے لے کر آج تک راشٹریہ سنسکرتک مہوتسوفیو کا انعقاد کیا گیا ہے۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔

U. No. 1964
(Visitor Counter : 76
نائب صدر جمہوریہ ہند کا سکریٹریٹ
نائب صدرجمہوریہ نے جناب ٹی این سیشن کے انتقال پر تعزیت کا اظہار کیا
نئیدہلی 13نومبر۔نائب صدر جمہوریہ جناب ایم وینکیا نائیڈو نے سابق اعلی ٰچناؤ کمشنر جناب ٹی ایس سیشن کےانتقال پر تعزیت کا اظہار کیا ہے۔ انہوں نے کہا :’’ مجھے جناب ترو نلائی نرائن سیشن کے انتقال سے سخت صدمہ ہوا ہے ، جوووٹروں کے حقوق کے ایک ان تھک علمبردار تھے اور بھارت کے پارلیمانی نظام کی بنیادیں مستحکم کرنے کی خاطر وسیع ترنوعیت کی انتخابی اصلاحات شروع کرنے کا سہرا ان کے سرجاتا ہے ۔
1990 سے 1996 تک اعلیٰ چناؤ کمشنر کے طور پر وہ بھارت کے انتہائی اہم ادارہ سازوں میں سے ایک رہے اور انہوں نے مثالی ضابطہ عمل کو ایک طاقتور ہتھیار میں تبدیل کیا ۔ انہوں نے نظام میں شفافیت کو متعارف کرایا اور امیدوار وں کی انتخابی مہموں کے لئے خرچ کی حدود متعین کی ۔
انہوں نے اپنے عہدے کی مدت کے دوران بہت سی مثبت تبدیلیاں کیں اور انتخابات کے عمل کو آزادانہ اور دیانت دارانہ بنایا ۔ بھارت کا چناؤ کمیشن پوری دنیا کی جمہوریتوں کے لئے ایک مثالی نموبہ بن گیا ۔
سخت پالیسیوں اور طریق کار پر عمل کے ذریعہ جناب سیشن نے انتخابی بدعنوانیوں کو ختم کرنے کےلئے سخت محنت کی اور ساتھ ہی ساتھ انتخابی اداروں کی خودمختاری کو مستحکم بنایا نیز افسران کو حاصل اختیارات کوروبہ عمل لائے ۔
انہوں نے ہمارے لئے ایک عظیم ورثہ چھٰوڑا ہے اور ہر اس شخص کے لئے جو مضبوط جمہوریت کا خواہشمندہے ، یہ ذمہ داری ہے کہ وہ اس ورثے کو برقرار رکھے اور اسے مزید مستحکم بنائے ۔
بڑے صدمے کے ساتھ میں سوگوار کنبے کے افراد کو اپنی تعزیت پیش کرتا ہوں ۔‘‘
۰۰۰۰۰۰۰
U-5065
(Visitor Counter : 42
خلا ء کا محکمہ
پہلاانسانی مشن
نئی دہلی 05 دسمبر۔شمال مشرقی خطے کی ترقی کے مرکزی وزیر مملکت  ، وزیر اعظم کے دفتر ،عملے ،عوامی شکایات اور پنشن ، ایٹمی توانائی اور خَلا کے وزیر مملکت ڈاکٹر جتیندر سنگھ نے آج لوک سبھا میں ایک سوال کے تحریری جواب میں اطلاع دی کہ انسانی خلائی مشن گگن یان دسمبر 2021 تک بھیجاجانا ہے ۔ حکومت ہند نے گگن یان پروگرام کو منظوری دے دی ہے ۔ اہم سب سسٹم کے ڈیزائن اور خصوصیات کو حتمی شکل دی جاچکی ہے ۔ سسٹم /سب سسٹم کی تجربات اور پرواز کے لئے حصولیابی کا کام شروع ہوچکا ہے۔
گگن یان مشن کے لئے عملے کے انتخاب اور تربیت کا عمل چل رہا ہے ،جس میں گگن یان مشن کے تحت روس میں تربیت بھی شامل ہے۔
اسرو کے بھاری لفٹ لانچر جی ایس ایل وی - ایم کے- تھرڈ کو گگن یان مشن کے لئے شناخت کیا گیا ہے۔ اس میں مطلوبہ بیضوی مدار آر بیٹل ماڈیول کے لئے ضروری پے لوڈ لے جانے کی صلاحیت ہے ۔ جی ایس ایل وی - ایم کے –تھرڈ کی انسانی ریٹنگ کے لئے کام چل رہا ہے ۔
اسرو کو لانچ وھیکل ، خلائی طیارے کے بندوبست ، گراؤنڈ انفراسٹکچر وغیرہ کے سلسلے کے ٹکنالوجی کے میدانوں میں بہت زیادہ تجربہ حاصل ہے۔اسرو نے عملے کی حفاظت کو یقینی بنانے کے لئے موجودہ نظام کی انسانی ریٹنگ کے لئے اقدامات کئے ہیں۔کچھ شعبوں جن میں اسرو کو تجربہ نہیں ہے مثلاََ انسان پر مرکوزنظام ،عملے کی تربیت ، عملے کی واپسی وغیرہ، ان میں اسرو قومی اور بین الاقوامی ایجنسیوں کے ساتھ تعاون کا منصوبہ بنارہی ہے ۔اس سلسلے میں ڈی آرڈی او ، تجربہ گاہوں ، ہندوستانی فضائیہ اور روسی خلائی ایجنسی کے ساتھ مفاہمت ناموںپر پہلے ہی دستخط کئے جاچکے ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اگ۔ رم
U-5581
(Visitor Counter : 153
شمال مشرقی ریاستوں کی ترقی کی وزارت
شمال مشرقی خطے کی ترقی کی تجارت کی وزارت کے تحت کام کرنے والی این ای سی کے تحت ایک رجسٹرڈ سوسائٹی این ای آر سی آر ایم ایس کے آتم نربھر شمال مشرقی پہل کے نئے نقطہ نظر کے ساتھ زراعت
دیو مالی ہیملیٹ اروناچل پردیش کے ترپ ضلع میں واقع ہے، جہاں پر بیشتر لوگ زراعت کا کام کرتے ہیں۔ چونکہ شمال مشرقی خطے میں موزوں زرعی آب و ہوا کی صورتحال کی وجہ سے مسالوں کی کاشت کے بہت امکانات ہیں۔
نارتھ ایسٹرن ریجن کمیونٹی ریسورس مینجمنٹ سوسائٹی ، شیلانگ نے حکومت ہند کی شمال مشرقی خطے کی وزارت کے تحت کام کرنے والی شمال مشرقی کونسل  کے تحت،اروناچل پردیش بورڈ کے اسپاس بورڈ ڈویژنل آفس نامسائی کے تعاون سے پٹکئی ہلز ویلفیئر سوسائٹی آفس، دیومالی، تیرپ، اروناچل پردیش میں مسالے کے کاشتکاروں کے لیے ایک تربیتی پروگرام کا انعقاد کیا۔
اس پروگرام کے تحت 60  سے زائد شرکاء کو تربیت دی گئی۔ انہیں مسالوں کی کاشت کے ساتھ ساتھ آمدنی کے کے لیے اپنی پیداوار کو فروخت کرنے کی تربیت دی گئی۔
اسپائس بورڈ کے حکام نے بتایا کہ مستقبل قریب میں زرعی کسانوں کی زرعی سرگرمیوں اور ان کی اقتصادی صورتحال کو بہتر بنانے کے لئے ان کی حوصلہ افزائی کے واسطے نامسنگ بلاک اور سوہا بلاک میں ایسے مزید پروجیکٹ نافذ کئے جائیں گے۔
۔۔۔۔۔۔۔۔۔۔۔
ش ح۔ا گ ۔ن ا۔
U- 1858
(Visitor Counter : 94
ٹیکسٹائلز کی وزارت
ہوم ایکسپو انڈیا 2019 کا آغاز
نئی دہلی،16/ اپریل۔2019 کا ہوم ایکسپو انڈیا کاآٹھواں ایڈیشن آج گریٹر نوئیڈا کے انڈیا ایکسپو سینٹر اور مارٹ میں شروع ہوگیا ہے۔دستکاری کے لئے ایکسپورٹ پرموشن کونسل نے اس تین روزہ نمائش کااہتمام کیا ہے۔
مخصوص نمائش کار، پریمیم پروڈکٹس اور مدعو کئے گئے خریدار اس سال کے ہوم ایکسپو کی توجہ کامرکز ہیں۔امریکہ، یورپ، ارجٹینا، برازیل، چلی، کولمبیا، متحدہ عرب امارات، لبنان، ایران، نائیجریا، گھانا، جنوبی افریقہ، ویتنام اور رومانیہ سمیت 50 سے زیادہ ملکوں کے خریدار اس ہوم ایکسپو میں آئیں گے۔
ہوم ایکسپو انڈیا میں زیادہ سے زیادہ جن شعبوں کا احاطہ کیاجارہا ہے ان میں فرنیچر، کپڑا، ٹیکسٹائل، فلورننگ، ہوم ڈیکوریشن وغیرہ شامل ہیں۔مستقل مارٹس میں 50کمپنیاں کئی زمروں میں اپنے اپنے کلکشن کی نمائش کریں گی۔ جدید طرز کے انڈیا ایکسپو سینٹر اور مارٹس میں ان کلکشن کی نمائش 16 سے 18اپریل تک ہوگی۔
ہوم ایکسپو
انڈیا کے دوران شمال مشرقی خطے کا ایک موضوعی ڈسپلے اور دیگر فنکار مہمانوں کی توجہ کامرکز ہوں گے۔
فرنیچر اور لوازمات کی برآمدات میں تقریباً27.13 فیصد،گھر میں استعمال ہونے والی چیزیں اور سجاوٹی سامان کی برآمدات میں 15.19 فیصد، ہوم فرنیشنگ ، فلورننگ اور گھریلو ٹیکسٹائل کی برآمدات میں 6.3 فیصد کا پچھلے سال اضافہ ہوا۔2018-19 کے دوران دستکاری کی برآمدات 26590.25 کروڑ روپے تھی۔ اس طرح پچھلے سال کے مقابلے اس سال اس کی برآمدات میں 15.46 فیصد کااضافہ درج کیاگیا۔
ایکسپورٹ پرموشن کونسل فار ہینڈی کرافٹس ہندوستان میں دستکاری کے لئے ایک نوڈل ایکسپورٹ پرموشن باڈی ہے اور وہ دستکاری کی تجارت کو تقویت دینے کے مقصد کے ساتھ ایک اہم رول ادا کرتی ہے اور ایک قابل بھروسہ سپلائر کی حیثیت سے عالمی مارکیٹ میں ہندوستان کی ساکھ بھی پیش کرتی ہے۔